stanford-oval/wikipedia huggingface dataset:
Keskimmäinen ylempi etuhammas

Keskimmäinen ylempi etuhammas
Keskimmäiset ylemmät etuhampaat pysyvinä ja maitohampaina
Keskimmäiset ylemmät etuhampaat on ihmisen hampaita yläleuan keskiosassa. Ne ovat yleensä suun näkyvimpiä hampaita. Hampaat sijaitsevat takimmaisten ylempien etuhampaiden edessä. Kuten kaikilla etuhampailla, niiden tehtävänä on irrottaa ruuasta paloja ja pilkkoa niitä pureskelun aikana. Näillä hampailla ei ole myöskään varsinaista purupintaa. Maitohampaina näiden hampaiden muodostuminen alkaa usein 14 viikon ikäisenä.
Keskimmäisten ylempien etuhampaiden maitohammas- ja pysyvien versioiden välillä on joitakin pieniä eroja. Maitohampaan muodostuminen alkaa noin 14 viikon ikäisenä ja se tulee näkyviin keskimäärin 6 kuukauden (joillakin 3-18 kuukauden) ikäisenä. Maitohammas korvautuu pysyvällä hampaalla 7-8 vuoden ikäisenä. Pysyvä hammas on jonkin verran suurempi ja pidempi. Keskimmäiset ylemmät etuhampaat kohtaavat kasvojen keskikohdassa. Kuten muillakin hampailla, näiden hampaiden koko, muoto ja väri vaihtelevat henkilön mukaan.
Hammaslääkärikielessä kaikki keskimmäiset etuhampaat tunnetaan "ykkösinä".
Ihmisen hampaat
| --- | --- |
Rakenne:   Hammaskiille  Hammasluu  Pulpa 
Hammastyypit:   Maitohampaat  Pysyvät hampaat Etuhampaat  Kulmahampaat  Välihampaat  Poskihampaat 
Ylähampaat:   1. etuhammas  2. etuhammas  Kulmahammas  1. välihammas  2. välihammas  1. poskihammas  2. poskihammas  Viisaudenhammas 
Alahampaat:   1. etuhammas  2. etuhammas  Kulmahammas  1. välihammas  2. välihammas  1. poskihammas  2. poskihammas  Viisaudenhammas
Bad Oeynhausen

| Bad Oeynhausen |
| --- | --- |

 vaakuna
 Bad Oeynhausen
 Koordinaatit: 52°12′N, 8°48′E 
Valtio:  Saksa
Osavaltio:  Nordrhein-Westfalen
Piirikunta:  Minden-Lübbecken piirikunta
Pinta-ala:  
 – Kokonaispinta-ala:  64,8 km²
Korkeus:  55 m
Väkiluku (2020):  48 555
 – Väestötiheys:  749 as./km²
Postinumero:  32545, 32547, 32549
Suuntanumero(t):  05731, 05734
 
 www.badoeynhausen.de 
Infobox OKVirheellinen NIMI-arvo: 
Bad Oeynhausenin sijainti Minden-Lübbecken piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Bad Oeynhausen on kaupunki Nordrhein-Westfalenin osavaltiossa Saksan länsiosassa. Sen historia kylpyläkaupunkina alkaa 1800-luvulta. Weser virtaa aivan kaupungin itäpuolitse.
Maantiede

Bad Oeynhausen sijaitsee Nordrhein-Westfalenin koilliskulmalla matalahkon Wiehengebirge-vuoriston eteläpuolella. Bad Oeynhausenin etäisyys Hannoverista on noin 70 kilometriä länsilounaaseen, Bielefeldistä noin 30 kilometriä koilliseen ja Mindenistä runsaat 10 kilometriä lounaaseen. Bad Oeynhausen kuuluu Nordrhein-Westfalenin koillisosan kattavaan noin kahden miljoonan asukkaan Ostwestfalen-Lippen alueeseen, joka vastaa Detmoldin hallintopiiriä.
Bad Oeynhausen rajoittuu idässä Weseriin, jonka 72-kilometrinen sivujoki Werre virtaa kaupungin halki lännestä itään. Kaupungin korkein kohta on Wiehenin vuoriston kupeessa 269 metriä merenpinnan yläpuolella ja matalin Weserin rannalla 45 metriä mpy.
Bad Oeynhausen koostuu kantakaupunki Bad Oeynhausenista (Stadtzentrum) ja seitsemästä entisestä maalaiskunnasta, jotka liitettiin Bad Oeynhauseniin 1973. Kantakaupunki sijaitsee nykyisen Bad Oeynhausenin eteläosassa. Muut kaupunginosat ovat Wulferdingsen, Volmerdingsen, Werste ja Eidinghausen kantakaupungin pohjoispuolella, Dehme ja Rehme Weserin rannalla ja Lohe kantakaupungin eteläpuolella.
Historia

Bad Oeynhausenin osa-alueista Rehme mainitaan asiakirjoissa vuosilta 753 ja 785. Keskiaikana asutustihentymiä oli myös osa-alueilla Werste, Eidinghausen, Volmerdingsen ja Wulferdingsen. Seutukunnan kehitystä haittasi sijainti Mindenin ja Ravensbergin valtapiirien rajaseudulla, eikä Weseristäkään saatu logistista hyötyä, koska satama puuttui. Hallinnollinen hajanaisuus päättyi 1719, jolloin perustettiin preussilainen aluekokonaisuus Minden-Ravensberg. Napoleonin sotien aikana Bad Oeynhausen kuului lyhyen aikaa Weserin departementtiin, joka oli osa Westfalenin kuningaskuntaa. Wienin kongressissa 1815 alueet liitettiin Preussiin.
1700-luvun puolivälissä avattiin suolakaivos, ja seuraavalla vuosisadalla etsittiin uusia suolaesiintymiä, joiden oli määrä tehdä Preussi riippumattomaksi suolantuonnista. Löytyikin kuumia lähteitä, joiden ansiosta paikkakunnasta kasvoi nopeasti kylpyläkaupunki. Kuningas Fredrik Vilhelm IV antoi 1848 paikkakunnalle nimen "Königliches Bad Oeynhausen" ja 1860 se kohotettiin kaupungiksi. Bad Oeynhauseniin rakennettiin 1800-luvulla niin paljon aikakautta edustavia taloja, että kaupunkia alettiin kutsua 19. vuosisadan arkkitehtuurin museoksi, "Architekturmuseum des 19. Jahrhunderts".
Kylpyläkaupungit eivät olleet toisessa maailmansodassa ensisijaisia pommituskohteita. Sodan jälkeen britit miehittivät Bad Oeynhausenia, ja vuodesta 1954 kaupunkia päästiin jälleen kehittämään. Sinne rakennettiin hoitolaitoksia, kuten Gollwitzer-Meier-Klinik ja Auguste-Viktoria-Klinik. 2000-luvulle tultaessa Bad Oeynhausenin profiilia kylpylä- ja matkailukaupunkina kohotettiin edelleen. Samaan aikaan kaupungin väkiluku ylitti 50 000 asukkaan rajan, minkä jälkeen se on hieman laskenut.
Bad Oeynhausenin maamerkki on Jordansprudel, suihkulähde, joka avattiin 1920-luvulla. Suihkulähde on aktiivinen pääsiäisestä lokakuuhun ja sen suihku yltää noin 20 metrin korkeuteen. Kaupungin sydän on noin 26-hehtaarinen puisto Kurpark Bad Oeynhausen.
Talous ja liikenne

Bad Oeynhausenin mainetta kylpyläkaupunkina on hyödynnetty rakentamalla sinne terveydenhuollon klusteri. Klinikoiden ja sairaaloiden ohella kaupungissa on erityyppisiä hoitokoteja. Bad Oeynhausenin teollisuus koostuu keskisuurista yrityksistä. Puunjalostus, muoviteollisuus ja koneenrakennus ovat merkittäviä toimialoja.
Bad Oeynhausenin rautatieasema sijaitsee rataosuudella Hamm–Minden. Asemalla pysähtyvät sekä paikallis- että intercity-junat. Kaupungissa on myös toinen, alemman luokan rautatieliikennepaikka, Bahnhof Bad Oeynhausen Süd. Se sijaitsee Weserin rautatien varrella ja siellä pysähtyvät paikallisjunat. Moottoritie BAB 2 kulkee Bad Oeynhausenin kaakkoisosan halki ja Alankomaiden rajalta alkava BAB 30 päättyy Bad Oeynhauseniin.
Aiheesta muualla

Bad Oeynhausen, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Bad Oeynhausen
Klosterstraße
Käännös suomeksi
Keskinarkaus

Keskinarkaus on suomalainen sukunimi. Tunnettuja Keskinarkauksia:
Matti Keskinarkaus (s. 1976), hiihto- ja pyöräsuunnistaja, lentäjä
Mikko Keskinarkaus (s. 1979), yhdistetyn hiihtäjä
Seppo Keskinarkaus (s. 1949), suunnistaja
Jani Keskinarkaus, dartspelaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kiinan miesten lentopallomaajoukkue

| Kiina |
| --- | --- |
Maanosaliitto:  AVC
Valmentaja:  Raúl Lozano
Kapteeni:  Ji Daoshuai
Infobox OKVirheellinen NIMI-arvo: 
Kiinan miesten lentopallomaajoukkue edustaa Kiinaa kansainvälisissä lentopallokilpailuissa.
Kiina on osallistunut olympialaisissa miesten lentopalloturnaukseen kahdesti ja sijoittui kotikisoissaan Pekingissä 2008 viidenneksi. MM-kilpailuissa joukkue on pelannut 14 kertaa ja sijoittunut parhaimmillaan seitsemänneksi vuosina 1978 ja 1982. Aasian kisoissa Kiina on voittanut lentopallomestaruuden vuosina 1986, 1990 ja 1998. Aasian-mestaruuden se on voittanut vuosina 1979, 1997 ja 1999.
Maailmanrankingissa joukkue on tällä hetkellä sijalla 20.
Benedikt Höwedes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Benedikt Höwedes
Syntymäaika: 29. helmikuuta 1988 (ikä 36)
Syntymäpaikka: Haltern, Saksan liittotasavalta
Pelipaikka: keskuspuolustaja
Pituus: 188 cm 
Junioriseurat
1994–2000: TuS Haltern
2000–2001: SG Herten-Langenbochum
2001–2007: Schalke 04
Seurat
| Vuodet | Seura | O | (M) |
| 2007–2009 | Schalke 04 II | 15 | (0) |
| 2007–2018 | Schalke 04 | 240 | (12) |
| 2017–2018 | → Juventus (laina) | 3 | (1) |
| 2018–2020 | FK Lokomotiv Moskova | 35 | (3) |
Maajoukkue
| 2005–2006 | Saksa U18 | 3 | (0) |
| 2006–2007 | Saksa U19 | 16 | (0) |
| 2007 | Saksa U20 | 1 | (0) |
| 2007–2010 | Saksa U21 | 23 | (3) |
| 2011–2017 | Saksa | 44 | (2) |
 Seurajoukkueuran tilastot kattavat vain kansalliset sarjat, päivitetty 23. helmikuuta 2021.  Maajoukkueuran tilastot päivitetty 23. helmikuuta 2021.
Benedikt Höwedes (s. 29. helmikuuta 1988 Haltern, Nordrhein-Westfalen, Länsi-Saksa) on saksalainen jalkapalloilija. Hän voitti maailmanmestaruuden vuonna 2014. Hän edusti suurimman osan pelaajaurastaan FC Schalkea sekä lopuksi yhden kauden lainalla Italian Serie A:n Juventusta ja kaksi kautta Venäjän Valioliigan FK Lokomotiv Moskovaa. Hän oli pelipaikaltaan keskuspuolustaja.
Seurajoukkueura

Höwedes siirtyi gelsenkircheniläisseura Schalken junioriakatemiaan vuonna 2001. Tammikuussa 2007 hän teki ensimmäisen ammattilaissopimuksensa, joka oli pituudeltaan kauden 2009–2010 loppuun. Hän teki ensiesiintymisensä edustusjoukkueessa 3. lokakuuta 2007 Mestarien liigan ottelussa Valenciaa vastaan. Joulukuussa 2008 hän teki Schalken kanssa jatkosopimuksen, joka ulottui kesään 2014 asti.
Höwedes pelasi Schalkessa lokakuusta 2007 alkaen kaikkiaan 240 bundesliigaottelua, joissa hän teki 12 maalia. Mestarien liigassa hän pelasi Schalken joukkueessa 35 ottelua, joissa hän teki viisi maalia. UEFA-cupissa hän pelasi viisi ottelua ja Eurooppa-liigassa 22 ottelua, joissa hän teki yhden maalin. Hän voitti Saksan cupin vuonna 2011 ja syötti välieräottelussa Bayern Müncheniä vastaan ottelun ainoan maalin sekä teki joukkueensa kolmannen maalin Schalken voittaessa loppuottelussa MSV Duisburgin 5–0. Samana vuonna hän voitti Saksan supercupin. Kaudesta 2011–2012 alkaen Höwedes oli joukkueen kapteeni.
Kaudella 2017–2018 Höwedes oli lainalla italialaisseura Juventuksessa mutta kärsi loukkaantumisista ja pelasi vain kolme Serie A:n ottelua, joissa hän teki yhden maalin. Kaudet 2018–2020 hän pelasi venäläisseura FK Lokomotiv Moskovassa. Venäjän Valioliigassa hän pelasi 35 ottelua ja teki niissä kolme maalia. Lokomotiv voitti Venäjän cupin 2019 mutta loukkaantumisensa vuoksi Höwedes ei pelannut loppuottelussa. Mestarien liigassa hän pelasi moskovalaisseuran pelaajana 11 ottelua.
Höwedes kertoi pelaajauransa päättymisestä kesällä 2020.
Maajoukkueura

Höwedes pelasi Saksan maajoukkueessa ensimmäisen ottelunsa toukokuussa 2011. Hän pelasi kaikkiaan 44 maaottelua ja teki niissä kaksi maalia, ystävyysotteluissa Argentiinaa vastaan elokuussa 2012 ja Armeniaa vastaan kesäkuussa 2014. Hän pelasi MM-kilpailuissa 2014 täyden peliajan Saksan kaikissa otteluissa joukkueen voittaessa maailmanmestaruuden. EM-kilpailuissa 2012 Höwedes kuului Saksan joukkueeseen mutta ei päässyt kentälle. EM-kilpailuissa 2016 Saksan yltäessä välieriin Höwedes pelasi joukkueensa kaikissa kuudessa ottelussa ja niistä neljästi avauskokoonpanossa.
Höwedes voitti alle 21-vuotiaiden maajoukkueessa Euroopan-mestaruuden vuonna 2009 ja teki maalin alkulohko-ottelussa Suomea vastaan.
Aiheesta muualla

Kuvia tai muita tiedostoja aiheesta Benedikt Höwedes Wikimedia Commonsissa
Höwedesin esittely Transfermarkt -sivustolla (saksaksi)
Saksan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Neuer |
2 Beck |
3 Boenisch |
4 Höwedes |
5 Boateng |
6 Aogo |
7 Ebert |
8 Khedira |
9 Dejagah |
10 Özil |
11 Marin |
12 Fromlowitz |
13 Wagner |
14 Johnson |
15 Hummels |
16 Schwaab |
17 Grote |
18 Adlung |
19 Ben-Hatira |
20 Castro |
21 Schmelzer |
22 Ede |
23 Sippel |
Valmentaja Hrubesch
Saksan joukkue – Jalkapallon EM-kilpailut 2012
1 Neuer |
2 Gündoğan |
3 Schmelzer |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Wiese |
13 Müller |
14 Badstuber |
15 Bender |
16 Lahm |
17 Mertesacker |
18 Kroos |
19 Götze |
20 Boateng |
21 Reus |
22 Zieler |
23 Gómez |
Valmentaja Löw
Saksan joukkue – Jalkapallon MM-kilpailut 2014
1 Neuer |
2 Großkreutz |
3 Ginter |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Zieler |
13 Müller |
14 Draxler |
15 Durm |
16 Lahm |
17 Mertesacker |
18 Kroos |
19 Götze |
20 Boateng |
21 Mustafi |
22 Weidenfeller |
23 Kramer |
Valmentaja Löw
Saksan joukkue – Jalkapallon EM-kilpailut 2016
1 Neuer |
2 Mustafi |
3 Hector |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Draxler |
12 Leno |
13 Müller |
14 Can |
15 Weigl |
16 Tah |
17 Boateng |
18 Kroos |
19 Götze |
20 Sané |
21 Kimmich |
22 ter Stegen |
23 Gómez |
Valmentaja Löw
Keith Jarrett

Keith Jarrett vuonna 1975.
Keith Jarrett (s. 8. toukokuuta 1945 Allentown, Pennsylvania) on yhdysvaltalainen jazzpianisti ja säveltäjä.
Jarrett aloitti uransa 1960-luvun puolivälissä Art Blakeyn, Charles Lloydin ja Miles Davisin kanssa. 1970-luvun alussa hän siirtyi ECM-levy-yhtiöön, aloitti soolouransa levyllä Facing You ja laajensi myöhemmin soolorepertuaariaan myös klassisen musiikin puolelle. Jarrett saavutti mainetta soolokonserteilla, jotka perustuivat kokonaan improvisaatioon; ECM myös julkaisi ennakkoluulottomasti hänen pitkiä soololevyjään. Hänen tunnetuin soolokonserttilevytyksensä lienee The Köln Concert (1975), joka on myös kaupallisesti yksi menestyneimpiä jazzlevyjä. Jarrettin improvisaatiotekniikka sisältää vaikutteita myös klassisesta musiikista, bluesista, gospelista ja etnisestä musiikista.
Tunnetuimpiin levyihin yhtyeenjohtajana kuuluu esimerkiksi Survivors' Suite (1976). 1980-luvulta lähtien Jarrett on myös esiintynyt ja levyttänyt säännöllisesti ns. Standards-triossa yhdessä Gary Peacockin ja Jack DeJohnetten kanssa.
Jarrett vieraili Suomessa Charles Lloydin kvartetissa 1966 ja 1967 ja esiintyi soolopianistina Pori Jazz -festivaaleilla 1973.
Vuonna 2018 Jarrett kärsi kahdesta aivoinfarktista, jotka halvauttivat hänen kehonsa vasemman puolen. 73-vuotias muusikko arveli, ettei enää kykene esiintymään.
Levytyksiä

Charles Lloydin kvartetin kanssa
Discovery! The Charles Lloyd Quartet 1964
Of Course, Of Course 1965
Dream Weaver 1966
Forest Flower 1966
Love In 1967
Soundtrack 1968
In Europe - Molde Norway
Miles Davisin kanssa
At Fillmore (DLP 1971, äänitetty kesäk. 1970
Live-Evil (1970)
Get Up With It (1974)
Directions (1980)
The Columbia Years: 1955–1985 (1990)
Miles Electric: A Different Kind of Blue 1970 (2004)
The Cellar Door Sessions (2005)
Kvartettilevytyksiä
Birth 1971
El Juicio  1971
The Mourning of a Star 1971
Expectations 1972
Fort Yawuh 1973
Backhand 1974
Treasure Island 1974
Death and the Flower 1974
Shades 1975
Mysteries 1975
Eyes of the Heart 1976
The Survivor's Suite 1976
Byablue 1976
Bop-Be 1977
Soololevytyksiä studiossa
Facing You 1971
Staircase 1976
Ritual 1977
Sacred Hymns of G. I. Gurdjieff (1980)
The Moth and the Flame 1981
The Melody At Night
With You 1999
Book of Ways 1986 (klavikordisooloja)
Soololevyksiä konsertissa
Solo Concerts Bremen Lausanne 1973
The Köln Concert 1975
Sun Bear Concerts 1976
Concerts Bregenz München 1981
Dark Intervals 1987
Paris Concert 1988
Vienna Concert 1991
La Scala 1995
Carnegie Hall 2005
Standards-trion kanssa
Changes 1983
Standards, Vol. 1 1983
Standards, Vol. 2 1983
Standards Live 1985
Still Live 1986
Changeless' 1987
Standards in Norway 1989
Tribute 1989 (live)
The Cure 1990 (live)
Bye Bye Blackbird 1991
At the Blue Note 1994 (live)
Tokyo 1996 (live)
Whisper Not — Live in Paris 1999
Inside Out 2000 (live)
Always Let Me Go 2001 (live)
The Out-of-Towners 2001 (live)
Up for It - Live in Juan-les-Pins 2002
Standards 1985 (live)
Standards II 1986 (live)
Live at Open Theater East 1993
Tokyo 1996 1996 (live)
Orkesterimusiikkia: Jarrett säveltäjänä
In The Light (1973)
Luminescence (1974)
Arbour Zena (1975)
The Celestial Hawk (1980)
Bridge of Light 1990 (1993)
Klassista musiikkia: Jarrett vierailevana solistina
Arvo Pärt: "Fratres" on Tabula Rasa with Gidon Kremer (1977)
Johann Sebastian Bach: Das wohltemperierte Klavier, Book 1 (1987)
Johann Sebastian Bach: Goldberg Variations (1989)
Johann Sebastian Bach: Das wohltemperierte Klavier, Book 2 (1990)
Georg Friedrich Händel: Six Sonatas for Recorder and Harpsichord (1990)
Dmitri Shostakovich: 24 Preludes and Fugues (1991)
Johann Sebastian Bach: 3 Sonaten für Viola da Gamba und Cembalo (1991)
Johann Sebastian Bach: The French Suites (1991)
Georg Friedrich Händel: Suites for Keyboard (1995)
Wolfgang Amadeus Mozart: Piano Concertos, Masonic Funeral Music and Symphony in G Minor (1994)
Wolfgang Amadeus Mozart: Piano Concertos and Adagio and Fugue (1996)
Kirjallisuutta

Elsdon, Peter: Keith Jarrett’s The Köln Concert.  (Oxford Studies in Recorded Jazz)  Oxford:  Oxford University Press, 2013.  ISBN 978-0-19-977925-3.
Aiheesta muualla

KeithJarrett.it (Arkistoitu – Internet Archive)
America’s Got Talent (6. tuotantokausi)

| America's Got Talent 6>  tuotantokausi |
| --- | --- |
Kestoaika:  60-120 min mainoksien kanssa
Pääosissa:  Juontajat: Nick Cannon Tuomarit: Piers Morgan Sharon Osbourne Howie Mandel
Alkuperämaa:  Yhdysvallat
Alkuperäiskieli:  englanti
Verkko:   NBC   Nelonen (2010)
Esitetty:  31. toukokuuta 2011 –  24. syyskuuta 2011
Jaksoja:  32 tai 34
America's Got Talentin kuudes kausi alkoi NBC kanavalla 31. toukokuuta. Ohjelmaa lähetetään myös Kanadassa. Tuomaristo on täysin sama kuin viime kaudella. Tuomarit ovat Howie Mandel, Sharon Osbourne ja Piers Morgan. Sarjan koe-esiintymiset järjestettiin eri puolilla Yhdysvaltoja keväällä 2011. Kaupungit ovat Los Angeles, New York, Minneapolis, Atlanta, Seattle ja Houston. Sarja on kerännyt korkeimmat katsojaluvut koko America's Got Talentin historiassa, sillä kauden aloitusjaksoa seurasi yli 15 miljoonaa katsojaa. Ohjelman voittaja voitti 1 000 000 dollaria.
Koe-esiintymiset

Ohjelma alkoi koe-esiintymisillä, joita järjestettiin kuudessa eri kaupungissa. Ensimmäiset koe-esiintymiset järjestettiin Los Angelesissa. Myös YouTuben kautta voi osallistua, ja 12 parasta esiintyy Hollywood-viikon jälkeen.
Las Vegas-viikko

Las Vegas-viikko järjestettiin Planet Hollywood Casinolla. Ensimmäinen jakso Las Vegasista esitettiin 5. heinäkuuta, joka kesti 2 tuntia. Toinen jakso, jossa paljastettiin myös jatkoonpäässeet, esitettiin 6. heinäkuuta. Tämä jakso kesti vain yhden tunnin. Kilpailijat jaettiin kolmeen eri ryhmään. Ryhmässä A esiintyivät tuomareiden suosikit. Ryhmässä B esiintyivät laulajat, taikurit ja tanssijat. Ryhmässä C esiintyivät loput koe-esiintymisistä jatkoon päässeet.
Las Vegas-viikko > Jatkoonpääsijät (48) > Ryhmä A

Charles Peachock
Dani Shay
Dezmond Meeks
Duo Aero
Echo of Animal Gardens
Fatally Unique
Fiddleheads
Frank Miles
Geechy Guy
J. Chris Newberg
The Kinetic King
Landau Eugene Murphy Jr.
Mona Lisa
Poplyfe, Band
Scott Alexander
Snap Boogie
Steven Retchless
Summerwind Skippers
Those Funny Little People
Yellow Design Stunt Team
Zuma Zuma
Las Vegas-viikko > Jatkoonpääsijät (48) > Ryhmä B

Anna Graceman
Attack Dance Crew
Avery and the Calico Hearts
Daniel Joseph Baker
Dylan Andre
Ian Johnson
Landon Swank
Mauricio Herrera
Monet
Purrfect Angelz
Sam B, Dancer
Sandou Trio Russian Bar
Seth Grabel
SH'Boss Boys
Smage Brothers Riding Shows
Taylor Davis
Thomas John
Las Vegas-viikko > Jatkoonpääsijät (48) > Ryhmä C

Captain Stab Tuggo and Maybelle
Fearless Flores Family
Lys Agnes
Melissa Villasenor
Miami All-Stars
Professor Splash
Silhouettes
Squonk Opera
Team iLuminate
The Rhinestone Ropers
Hollywood-viikot > Top 48 (Viikko 1)

Esitykset näytetään tv:ssä 12. heinäkuuta, ja jakso kestää 2 tuntia.

Tulosohjelma esittään keskiviikkona 13. heinäkuuta, ja jakso kestää yhden tunnin.
| 0 | 1 | 2 | 3 | 4 | 5 |
| --- | --- | --- | --- | --- | --- |
| Selite |  Punainen X |  Tuomareiden valinta |   Pääsi jatkoon. |   Tuomareiden äänellä jatkoon. |  Toiseksi tuomareiden äänellä. |
| Järjestys | Esiintyjä | Laji | Rastit ja tuomareiden valinnat> Mandel | Rastit ja tuomareiden valinnat> Osbourne | Rastit ja tuomareiden valinnat> Morgan |
| --- | --- | --- | --- | --- | --- |
|  1 | Miami All Stars | Tanssijat |  |  |  |
|  2 | Dezmond Meeks | Laulaja |  |  |  |
|  3 | Those Funny Little People | Novelty Dancers/Performers |  |  |  |
|  4 | Fearless Flores Family | Temppuja moottoripyörällä |  |  |  |
|  5 | Squonk Opera | Oopperalaulu |  |  |  |
|  6 | J. Chris Newberg | Komedia/musiikki |  |  |  |
|  7 | Snap Boogie | Tanssija |  |  |  |
|  8 | Echo Of Animal Gardens | Linnun kanssa puhuminen |  |  |  |
|  9 | The Fiddleheads | Bluegrass Band |  |  |  |
|  10 | Duo Aero | Akrobariatemppuja |  |  |  |
|  11 | Anna Graceman | Laulaja |  |  |  |
|  12 | Sandou Trio Russian Bar | Venäläistä akrobatiaa |  |  |  |
Hollywood-viikot > Top 48 (Viikko 2)

Esitykset näytetään tv:ssä 19. heinäkuuta, ja jakso kestää 2 tuntia.

Tulosohjelma esittään keskiviikkona 20. heinäkuuta, ja jakso kestää yhden tunnin.
| Järjestys | Esiintyjät | Laji | Rastit ja tuomareiden valinnat> Mandel | Rastit ja tuomareiden valinnat> Osbourne | Rastit ja tuomareiden valinnat> Morgan |
| --- | --- | --- | --- | --- | --- |
|  1 | Attack Dance Crew | Tanssiryhmä |  |  |  |
|  2 | Dani Shay | Laulaja |  |  |  |
|  3 | Geechy Guy | Stand-up koomikko |  |  |  |
|  4 | Daniel Joseph Baker | Laulaja |  |  |  |
|  5 | The Rhinestone Ropers | Hevosnäytös |  |  |  |
|  6 | Dylan Andre | Laulaja |  |  |  |
|  7 | Landon Swank | Taikuus |  |  |  |
|  8 | Smage Brothers Riding Shows | Temput moottoripyörällä |  |  |  |
|  9 | Thomas John | Comedic Juggler |  |  |  |
|  10 | Steven Retchless | Pole Dancer |  |  |  |
|  11 | Mona Lisa | Laulajat |  |  |  |
|  12 | Silhouettes | Silhuetti |  |  |  |
Hollywood-viikot > Top 48 (Viikko 3)

Esitykset näytetään tv:ssä 26. heinäkuuta, ja jakso kestää 2 tuntia.

Tulosohjelma esittään keskiviikkona 27. heinäkuuta, ja jakso kestää yhden tunnin.
| Järjestys | Esiintyjät | Laji | Rastit ja tuomareiden valinnat> Mandel | Rastit ja tuomareiden valinnat> Osbourne | Rastit ja tuomareiden valinnat> Morgan |
| --- | --- | --- | --- | --- | --- |
|  1 | Summerwind Skippers | Jump Rope Acrobatic Troupe |  |  |  |
|  2 | SH'Boss Boys | Kolme räppäriä |  |  |  |
|  3 | Mauricio Herrera | Laulaja/Showmies |  |  |  |
|  4 | Seth Grabel | Taikuus |  |  |  |
|  5 | POPLYFE | Bändi |  |  |  |
|  6 | Ian Johnson | Jojo-esitys |  |  |  |
| 7 | Landau Eugene Murphy, Jr. | Laulaja |  |  |  |
|  8 | Purrfect Angelz | Tanssiryhmä |  |  |  |
|  9 | Monét | Laulaja |  |  |  |
|  10 | Captain and Maybelle | Sideshow Performers/Danger Act |  |  |  |
|  11 | Lys Agnès | Oopperalaulu |  |  |  |
|  12 | Professor Splash | Hyppääminen uima-altaaseen tornista |  |  |  |
Hollywood-viikot > Top 48 (Viikko 4)

Hollywood-viikon viimeiset jaksot näytetään tv:ssä 2. elokuuta, ja jakso kestää 2 tuntia.

Tulosohjelma esittään keskiviikkona 3. elokuuta, ja jakso kestää yhden tunnin.
| Järjestys | Esiintyjä | Laji | Rastit ja tuomareiden valinnat> Mandel | Rastit ja tuomareiden valinnat> Osbourne | Rastit ja tuomareiden valinnat> Morgan |
| --- | --- | --- | --- | --- | --- |
|  1 | The Kinetic King | Trick Designer |  |  |  |
|  2 | Zuma Zuma | Tanssiryhmä/akrobaatikot |  |  |  |
|  3 | Avery and the Calico Hearts | Laulajat |  |  |  |
|  4 | Charles Peachock |  |  |  |  |
|  5 | Sam B | Tanssija |  |  |  |
|  6 | Taylor Davis | Laulaja |  |  |  |
|  7 | Melissa Villasenor | imitaattori |  |  |  |
|  8 | Scott Alexander | Taikuus |  |  |  |
|  9 | Fatally Unique | Tanssiryhmä |  |  |  |
|  10 | Yellow Design Stunt Team | Temput pyörällä |  |  |  |
|  11 | Frank Miles |  |  |  |  |
|  12 | Team iLuminate | Tanssiryhmä |  |  |  |